Tina Vallès

**Tina Vallès López** (Bartzelona, 1976ko ekainaren 15a) idazle, zuzentzaile, itzultzaile eta blogari katalana da.

## Biografia 
1999an Filologia Katalanean lizentziatu zen Bartzelonako Unibertsitatean. Zuzentzaile moduan egin izan du lan herrialdeko argitaletxe nagusientzat, baita diseinuko enpresentzat eta publizitate alorrekoentzat ere. Hainbat lan itzuli ditu gaztelaniatik katalanera, besteak beste: *Francesc Boix, el fotògraf de Mauthausen,* Benito Bermejorena (2002); *Biografia del silenci,* Pablo d’Ors-ena; *Un armari ple d’ombra,* Antonio Gamonedarena; *Rodoreda: exili i desig,* Mercè Ibarz-ena (2008); *Catalunya serà impura o no serà,* Lluís Cabrera-rena (2010); eta Mortadelo eta Filemó-ren albumak. Zenbait narratiba-liburu idatzi ditu, horien artean *El parèntesi més llarg (Parentesirik luzeena),* zeinarekin irabazi zuen Mercè Rodoreda saria, eta *La memòria de l’arbre (Arbolaren oroimena),* zeinarekin irabazi baititu Anagrama Nobela saria (2017) eta Maria Àngels Anglada saria (2018).

Bi blog izan ditu, *L’aeroplà del Raval* (2003-2007) eta *Ganxet sota les pedres* (2009-2012). *Paper de Vidre* aldizkari digitalaren editorekidea da, eta Kataluniako Itzultzaile eta Interpretarien Elkarte Profesionaleko kide fundatzailea. Ostiralero VilaWeb agerkari digitalean idazten du, eta hilean behin, *Ara* egunkariaren *AraLlegim* litaratura gehigarrian.

## Lanak 
* ''L'aeroplà del Raval.* Barcelona: LaBreu (2006). Narratiba
* *El caganer més divertit de Nadal en 3D.* Barcelona: Estrella Polar (2011). Haur narratiba
* *Petita història: Palau Güell.* Barcelona: Mediterrània (2011). Haur narratiba
* *Maic.* Barcelona: Baula (2011). Narratiba
* *Un altre got d'absenta.* Barcelona: LaBreu (2012). Narratiba
* *El parèntesi més llarg.* Barcelona: Proa (2013). Narratiba
* *La cigala i la formiga.* Barcelona: Estrella Polar (2016). Haur narratiba
* *La llebre i la tortuga.* Barcelona: Estrella Polar (2016). Haur narratiba
* *Bocabava.* Gabriel Salvadó-ren ilustrazioekin. Barcelona: Fragmenta (2016). Haur narratiba .
* *Totes les pors.* Barcelona: La Galera (2016). Haur narratiba
* *La marieta sense taques.* Barcelona: Bambú. (2017). Haur narratiba
* *La memòria de l'arbre.* Barcelona: Anagrama (2017). Narratiba
* *Crec.'' Amb il·lustracions d'Alicia Baladan. Barcelona: Kireei (2017). Haur narratiba
* *Erra.* Barcelona: Ed: Comanegra (2018). Haur narratiba

### Itzulitako lanak 
* *Bocababa.* Itzul. Rita Custódio eta Àlex Tarradellas (portugesera) eta Isabel Llasat (gaztelaniara). Fragmenta (2016)
* *La memoria del árbol.* Itzul. Carlos Mayor. Barcelona: Anagrama (2017)
* *El paréntesis más largo.* Itzul. Gonzalo Torné. Batcelona: Godall Ed. (2017)
* *Crac.* Itzul. Carlos Mayor. Barcelona: Kireei (2017)
* *Erre.* Itzul. Carlos Mayor. Barcelona: Comanegra (2018)
* *La memoria dell’albero* (2018)
* *A Memória da Árvore* (2018)
* ''La mémoire de l'arbre.* Itzul. Juliette Lemerle (2019)
* *A memoria da árbore.* Itzul. Xavier Rodríguez Baixeras. Kalandraka (2019)

## Sariak eta aitortzak 
2013an Mercè Rodoreda saria irabazi zuen *El parèntesi més llarg,* narrazio-liburuarekin. 2017an, ostera, Anagrama Nobela saria eskuratu zuen *La memòria de l’arbre* liburuagatik; liburu beragatik, 2018an Maria Àngels Anglada saria eman zioten. 2020an bi sari irabazi zituen: Europar Gazteen Jean Monnet Saria (*La memòria de l'arbre* liburuaren frantsesezko bertsioagatik*)* eta *Folch i Torres* Saria *(Els pòstits del senyor Nohisoc* liburuagatik*).*

## Erreferentziak 
## Ikus, gainera 
* Katalanezko literatura

## Kanpo estekak 
* Tina Vallès-en artikuluak Núvol gehigarrian
* Tina Vallès-en artikuluak VilaWeb egunkarian
* Tina Vallès López - Webgune ofiziala
* Tina Vallès López - Nor den nor Letra Katalanetan
* *Ganxet sota les pedres,'' Tina Vallès-en bloga
* Tina Vallès Twitter-en